"Setswana Puo ya Gae (HL)/P3 8 DBE/Ngwanaitseele 2020 SC/NSC – Kaedi Ya Go Tshwaya  Puo e dirisiwe ka maikutlo, mme motlhatlhojwa a se ka a tlhoka maitseo.  Bokhutlo bo tshwanetse go tlhagisa kakanyo e e tlhomameng, e e tlhaloganyegang, mme e pateletse mmuisi go dumelana le tse di tlhagisitsweng.  Tlhamo ya mofuta o, e kwalwe ka pakajaanong. Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo.  Tlhamo e tseye letlhakore la go dumela kgotsa go ganetsa.  Tlhagiso ya ntlhakemo le go e dibela ka bosupi jo bo rileng.  A tlhagise molemo le ditlamorago tsa ntlhakemo ya gagwe.  Tlhagiso ya dintlha tsa ngangisano tse di tshegetsang ntlhakemo ya gagwe ka setlhogo.  Tlhagiso ya tshikinyo ya se se ka dirwang go tshegetsa ntlhakemo ya gagwe. [50] 1.6 Tlhamo ya kanelo Mofuta o wa tlhamo, o anela ka sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Ga ke a ka ka itse … Dintlha tse di latelang di tshwanetse go elwa tlhoko fa go tshwaiwa tlhamo ya kanelo.  Ditiragalo di tshwanetse go latelana sentle, mme mmuisi a dumele gore di diragetse, le fa tota e le dijo tsa ditoro.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Setaele, puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, monko/monkgo le tiriso ya ditemosi tse dingwe  Go tshwanetswe ga elwa tlhoko gore mofuta o wa tlhamo o a tlhalosa.  Bokhutlo e nne jo bo kgodisang. Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo  A tlhagise ditiragalo tse di senolang bonnete jwa go sa itseng ga gagwe (jwa setlhogo se).  Tlhagiso ya ditlamorago tse di nnileng gona ka go sa itse.  Tlhagiso ya gore go ka dirwa eng fa go ntse jaana kgotsa gore go se nne jaana.  Bokhutlo jo bo kgodisang. [50] Kwalololo e ileditswe Phetla"